kardosdrur/scandi-wiki huggingface dataset:
Jürgen Wähling

Jürgen Wähling (født 6. december 1940 i Hamborg) er en tysk fodboldspiller og fodboldtræner.

Jürgen Wähling startede sin fodboldkarriere som spiller hos Grün/Weiss 07 Hamburg i årene 1948-61.  I perioden 1958/59 spillede han på det tyske ungdomslandshold under træneren Helmut Schön. Efterfølgende spillede han hos hhv. FC Luzern, 1961-64, Tasmania 1900 Berlin 1964-66  , S.C Kriens, 1967-68 og F.C Langenthal, 1968-70. Hos F.C. Langenthal fungerede han også som spillertræner og rykkede op i Nationalliga B med holdet.

I en alder af 28 år måtte Jürgen Wähling opgive sin spillerkarriere pga. en skade, og han koncentrerede sig derfor kun om sin trænerkarriere. I 1968 tog han den schweiziske trænerlicens. 8 år senere, i 1976, tog han den tyske Bundesligalicens på Sporthochschule Köln. 1970 vendte han tilbage til sin fødeby, Hamborg, og han var fra 1970-72 forbundstræner hos Hamburger Fussballverband . Herefter blev han hyret af Werder Bremen som cheftræner og koordinator for deres amatør- og ungdomsafdeling. På det daværende ungdomshold spillede bl.a. Thomas Schaaf.

Fra 1974 var Jürgen Wähling træner i Danmark. Først for B1909 som han to gange sikrede oprykning til den bedste række. B1909 nåede også pokalfinalen i 1977, men tabte til Vejle Boldklub. Netop Vejles regerende mestre hyrede Jürgen Wähling i 1978. Samme år blev han kåret til Årets fodboldtræner i Danmark. I 1981 rykkede han til videre til Esbjerg fB hvor han blev indtil 1983 . Hans sidste trænerstop i Danmark var hos AGF hvor han trænede fra 1984 til 1986. Med AGF vandt Jürgen Wähling sølv i 1984 og bronze i 1985. 25. marts 1986 blev Jürgen Wähling fyret ti dage før sæsonen begyndte, da et par af spillerne var utilfredse med hans træningsmetoder og ledelsesstil. 

I 1986 blev Jürgen Wähling  træner for Hannover 96, som han sikrede oprykning til Bundesligaen året efter med 56:20 point
  Det efterfølgende år endte Hannover 96 på en 11. plads i 1. Bundesliga, hvor holdet bl.a. vandt over Bayern München.  Han blev fyret fra Hannover 96 en måned inde i sin tredje sæson efter en række dårlige resultater.

I 1992 blev Jürgen Wähling manager for traditionsklubben FC St. Pauli , hvor han bl.a. også trænede FC St. Paulis 2. hold fra 1993-95. Han blev hos FC St. Pauli frem til 1996, hvorefter han blev “chiefscout” hos Hamburger SV.  Her blev han frem til 1999.
 
Fra 1999-2006 har han arbejdet som fodboldagent og –scout, både som ansat ( hos International Sports Management Group, ISM) og som freelance.

Efterfølgende var han træner for bl.a. FC St. Pauli og tyrkiske Trabzonspor.

Noter 

Fodboldspillere fra Tyskland
Fodboldtrænere fra Tyskland
Fodboldspillere fra Danmark
Fodboldtrænere for AGF
Fodboldtrænere fra Vejle Boldklub
Personer fra Hamborg
Polemiker

En polemiker er en (gerne negativ) betegnelse på en person, der deltager i polemik (heftig diskussion) i pressen; gerne i en litterær eller videnskabelig pennefejde.

Polemikeren står ofte stejlt på sit synspunkt og synes at være lidet modtagelig for modstanderens synspunkter. Ordet polemike techne er græsk og betyder krigskunst.

Se også 
 Debattør – En mere neutral betegnelse.

Debattører
Henrik Dahl (tv-vært)

Henrik Dahl (født 30. marts 1964 i Aalborg) er en dansk tv-vært, der mest er kendt for programmerne Rene ord for pengene og Rabatten.

I 1983 begyndte han på Radio ANR i Aalborg. 10 år senere blev han ansat på TV Aalborg.

I 1998 blev han ansat på Danmarks Radio, hvor han blev vært på flere programmer, mest markant i Rene ord for pengene, som han var vært i for en længere årrække.

I 2005 brød han på grund af et kontrovers med DR og blev ansat på TV3. På TV3 var han ansat frem til januar 2007. I 2005 blev han efter længere tids humørsvingninger erklæret maniodepressiv.

Dahl har tidligere været gift med kollegaen Camilla Emborg, med hvem han har to børn.

Referencer

Personer fra Aalborg
Tv-værter fra Danmark
Ansatte i DR
Union pour le renouveau et la démocratie

Union pour le renouveau et la démocratie er et politisk parti i Tchad, ledet af Wadel Abdelkader Kamougué.

Politiske partier i Tchad
Krystalvand

Krystalvand er vandmolekyler, der sidder mellem ionerne i et iongitter. Oftest kan man ikke se på et salt, om det indeholder krystalvand, men hvis et salt med krystalvand opvarmes i et reagensglas kan man både se og høre, at krystalvandet undviger gitteret. I forbindelse hermed ændres gitterstrukturen.
Hvis man fx opvarmer kobbersulfat (blåsten), som er blåt af udseende, bliver det hvidt når vandet er fordampet.

Krystalvand: FeSO4 • 7H2O

Uorganisk kemi
TrackMania Nations

TrackMania Nations eller TMN er et gratis bilspil til pc udviklet af Nadeo. Udover at være gratis, har dette bilspil gjort sig bemærket ved den særlige "editor", der hører med til spillet. I TMN kører man ikke blot på banerne, man laver dem selv og udveklser dem med andre spillere på trackmanias side, hvor spillet ligeledes kan downloades. Desuden finder der store turneringer sted, arrangeret af Nadeo, hvor der er præmier i form af helt op til 40.000 dollars.

Udover TMN er der lavet følgende spil i serien:
TrackMania Original
TrackMania Sunrise
TrackMania United

Computerspil fra 2003
Windows-spil
Bahnhof Berlin Zoologischer Garten

Bahnhof Berlin Zoologischer Garten eller blot Bahnhof Zoo er en banegård i Berlin, Tyskland. I det delte Berlin var den hovedfærdselsåren i Vestberlin og efter genforeningen var den en af de største jernbanestationer i den vestlige del af byens centrum. Denne status ophørte dog med åbningen af Berlin Hauptbahnhof i maj 2006. Bahnhof Berlin Zoologischer Garten er beliggende på Hardenbergplatz i bydelen Charlottenburg-Wilmersdorf tæt ved Berlin Zoo. Udover regionaltog standser både U-Bahn og S-Bahn (U2, U9, S5, S7, S75 og S9) på stationen. På Hardenbergplatz findes desuden det vestlige Berlins største busterminal.

Oprindeligt var Bahnhof Zoo en station på Berlins Stadtbahn og åbnede som sådan i februar 1882. I 1902 blev den første U-Bahn-linje i byen indivet og fik stop på stationen. Mellem 1934 og 1940 blev stationen genobygget og antallet af spor udvidet. I august 1961 fik stationen også et stop på den nye U-Bahn-linje U9. Selv om station kun havde to perroner og fire spor til fjerntog, blev den den vigtigste banegård i Vestberlin. 

I løbet af 1970'erne og 1980'erne blev Jebensstraße bag banegården et knudepunkt for handel med narkotika samt prostitution. Det første til en kraftig politiindsats i området fra slutningen af 1980'erne, hvilket standsede en stor del af problemet. I dag holder hjemløse til i nærheden af stationen, ligesom prostituerede mænd også gør det. I 1991 blev rockbandet U2 inspireret af stationen, da de skrev nummeret Zoo Station till Achtung Baby-albummet. På trods af protester fra handlende og lokale politikere, har station siden indvielsen af Berlin Hauptbahnhof i 2006 mistet sin betydning, idet fjerntog nu ikke længere standser ved stationen.

Stedet er desuden kendt som det sted, hvor den berømte misbruger Christiane Felscherinow holdt til som ung. Dette skildres i bogen og filmen Wir Kinder vom Bahnhof Zoo.

Zoologischer Garten
Knightsbridge

Knightsbridge er en gade og et område på Londons vestkant, på grænsen mellem bydelene Westminster og Kensington and Chelsea. 

Den middelalderlige landsby Knightsbridge fik sit navn efter en bro over den nu rørlagte flod Westbourne. Knightsbridge nød godt af nærheden til London ved at man her kunne udføre tjenester og arbejde som blev regnet for upassende inde i City, f.eks. slagtning.

Gaden Knightsbridge går langs sydsiden af Hyde Park, fra Hyde Park Corner til Royal Albert Hall, hvor den fortsætter videre vestover som Kensinton Gore, Kensington Road og Kensingon High Street.

Knightsbridge er blandt andet kendt for stormagasinet Harrods.

Veje i London
Personbeskatningsudvalget

Regeringen nedsatte i januar 1992 et udvalg om personbeskatningen, populært kaldet Personbeskatningsudvalget.

Efter udvalgets kommisorium skulle den opstille modeller til en reform af det danske skattesystem, som skulle betyde en en reduktion af marginalskatten, en forenkling af personbeskatningen og en gradvis sænkning af skattetrykket.

Skatteudvalget bestod af følgende medlemmer:

 Niels Christian Knudsen, direktør (formand)
 Torben M. Andersen, professor
 Ole Bjørn, docent
 Ole Bus Henriksen, fhv. generaldirektør
 Lida Hulgaard, advokat
 Carsten Koch, cheføkonom
 Henrik Olejasz Larsen, kontorchef
 Aage Michelsen, docent
 Gunnar Viby Mogensen, forskningsleder
 Margrete Nørgaard, lektor
 Peter Birch Sørensen, professor
 
Personbeskatningsudvalgtet aflagde sin rapport til regeringen 1. oktober 1992. Rapporten anbefalede en videreførelse af grundstrukturen i den reform, der var gennemført i 1987, dog med ændringer for at styrke incitamentsstrukturen og reducere skattetænkningsmulighederne.

Hovedpunkterne var:
 Så vidt muligt ens opgørelse af skattegrundlaget for alle
 Ensartet beskatning af forskellige former for indkomst
 Fuldt finansieret sænkning af marginalskatter
 Progressiv beskatning af positiv nettokapitalindkomst
 Fuld beskatning af personalegoder mv.
 Øget anvendelse af grønne afgifter på bl.a. energi, trafik og vand.
 Desuden drøftedes lønafhængige arbejdsmarkedsbidrag uden nogen egentlig indstilling

En del af udvalgets ideer blev indeholdt i den omlægning, der under en ny regering blev gennemført i 1993 med virkning fra og med indkomståret 1994. Marginalskatterne for lønindkomst blev fra 1994 til 1998 sænket for alle indkomsttrin. I forlængelse af overvejelserne blev indført et arbejdsmarkedsbidrag.

Kilder 
 Rapport fra Udvalget om Personbeskatning, København 1992, .

Politik i 1992
Danmarks politik
Naturpark Fläming

Naturpark Fläming er en naturpark i Sachsen-Anhalt. Naturreservatet der åbnede 2005, omfatter et areal på 82.425 hektar og ligger i det sydvestlige Fläming mellem Elbaue og Naturpark Hoher Fläming i Brandenburg.

Højderyggen er dannet i istiden og er samtidig et historisk kulturlandskab i det sydvestlige Brandenburg og det østlige Sachsen-Anhalt.

I århundreder var højderyggen sprog-grænsen mellem det slaviske og tyske sprog og senere mellem Kurfyrstendømmet Sachsen og Brandenburg.
Kurfyrstendømmet Sachsen
De første tyske borganlæg , klostre og og stenkirker opstod i naturparkens område i slutningen af det 10. århundrede. Navnet Fläming stammer fra flamlænderne, der efter grundlæggelsen af af det historiske landskab Markgrevskabet Brandenburg i et stort antal bosatte sig i området.

Ved siden de kendte kulturbyer Wittenberg, Coswig og Rosslau er borgen i Lindau, slottet Bärenthoren og slottet Kropstädt af betydning. Som i hele Fläming er der i naturparken mange velholdte middelalderkirker.

Natur 

Typisk for parken er det vekselende landskab af skov, enge og dyrkede landbrugsarealer mellem de naturskønne vandløb i et blødt bakkelandskab, der når sit højdepunkt på det 185 meter høje Michelsberg nær Straach. Den højeste bakke i hele Fläming er det 201 m høje Hagelberg 201 m i naboparken Hoher Fläming.

Bifloderne Nuthe, Zahna og Rossel i parken flyder ud i Elben:

Der er også mange naturskønne vandløb som ved Olbitz, Ziekoer Bach, Grieboer Bach eller Rischebach. Floderne og vandløbene driver de mange fredede vandmøller som f.eks den aktive Nuthe-vandmølle ved Zerbst og kobberhammermøllen fra 1600 ved floden Rossel nær Thiessen, som giver et historisk indblik i, hvordan man forarbejdede kobber før i tiden.
Parken har ingen større søer, men nær Deetz ved Nuthes nordlige løb der Deetzer Teich, en 57 hektar kunstig sø fra 1583. Med søbad og bådsudlejning og Karpe|karpefiskeri i september, efter at dammen er tømt for vand.

Flora 
Naturparken har en mangesidet planteverden med blandingsskove af fyr, eg, bøg, og el. Mellem Schleesen og Golmenglin ligger nogle af Hohen Flämings naturskønne bøge-vinter-egeskove. Ved Schleesen er der bestande af den gamle lægeplante Liden Singrønn, der formodentlig stammer fra en tidligere kirkegård. På engene og på de ikke dyrkede arealer finder man bl.a. volverlej, skovmærke, hvid anemone, klokkeensian og orkideer.

Også uden for Tyskland er fyrretræsplanteskolen Bärenthorener Kiefernwirtschaft ved Polenzko, som 1884 blev grundlagt af Friedrich von Kalitsch. Den danner med sit areal på 193 hektar et kulturelt skovmindesnærke. I gennem skoven går en naturlæresti Naturlehrpfad, som er en vandrevej, der fører ud til særlige naturvidenskabelige eller kulturelle steder i landskabet. Det kan f.eks være viden om flora og fauna, geologi, økologi og kulturhistorie, der formidles.

Fauna 
Af særligt nævneværdige dyrearter i parken er der dådyr, vildsvin, sort stork og sortspætte. Af insekter er der forholdsmæssigt rige forekomster af den truede rød skovmyre. I parkens vandløb er der forekomster af bækørreder og padder.

Eksterne henvisninger 
 Naturpark Fläming, offizielle Seite
 

Flæming, Naturpark
Salt River Range

Salt River Range er en bjergkæde i Lincoln County det sydvestlige Wyoming i USA. Bjergkæden er en del af Rocky Mountains og ligger mellem Snake River Range i Idaho og Commissary Ridge sydligere i Wyoming. 

Det højeste bjerg i kæden er Mount Fitzpatrick, der er 3.324 meter højt. I alt er otte bjerge i kæden over 3.000 meter.

Hele bjergkæden ligger inden for Bridger National Forest. Vest for bjergkæden ligger Star Valley, som floden Salt River, der har givet bjergkæden navn, løber gennem. Øst for bjergkæden løber Greys River og øst for denne igen ligger bjergkæden Wyoming Range. I den sydlige del af de to bjergkæder løber disse sammen og danner Commissary Ridge.

Bjergkæden er ca. 90 km lang og dækker et areal på omkring 1.800 km².

Noter

Eksterne referencer 
 Om Salt River Range fra Peakbagger.com

Bjerge i USA
Wyoming
John Stagliano

John Stagliano (født 29. november 1951 i Chicago) er en amerikansk filminstruktør og pornomodel, der sammen med Ed Powers har været ansvarlig for at udvikle og popularisere den såkaldte gonzo-porno.

Særligt populær er hans halvdokumentariske serie af Buttman-film, der startede med The Adventures of Buttman (1989), og hvori han selv spiller hovedrollen som den numsefikserede skørtejæger, Buttman, bevæbnet med et lystent blik og et håndholdt videokamera.

Litteratur / kilder 
 Rouben M. Hyde: Video-anmeldelser – Buttman (PS Pige-Special nr. 11, 1996)
 Nicolas Barbano: Når enden er god! (Super Rapport nr. 6, 1996)
 Nicolas Barbano: Pro-am: Novicer i søgeren (Virus nr. 2, 1998)

Eksterne henvisninger 

 

Pornoskuespillere fra USA
Personer fra Chicago
Pornomodeller fra USA
422. verdensmesterskab i Quidditch

Det 422. verdensmesterskab i Quidditch er en fiktiv turnering i J.K. Rowlings bog Harry Potter og flammernes pokal. Turneringen blev i bogen holdt i England i 1994. Vinderen af dette verdensmesterskab var Irland, der vandt over Bulgarien i finalen med 170 mod 160.

I semi-finalen spillede Bulgarien mod Peru, der tabte. 

De andre hold der spillede i dette verdensmesterskab var Transsylvanien, England, Wales, Skotland, Luxembourg og Uganda.

Transsylvanien vandt over England (390 mod 10).
Uganda vandt over Wales.
Luxembourg vandt over Skotland.

Harry Potter
Relativ solmisation

Relativ solmisation eller grundtone-solmisation (tonic sol-fa) er en musikpædagogisk teknik opfundet af John Curwen. Den bygger på den almindelige solmisation, men adskiller sig idet "do" altid vælges til at være grundtonen i stedet for at være fastsat til tonen c. De enkelte noteringer (do, re, mi osv.) stiller sig altså relativt til hinanden i en hvilken som helst skala.

Relativ solmisation har først og fremmest sin betydning i forbindelse med Zoltán Kodálys sangmetodik.

Pædagogik
Musikteori

ja:階名
zh:唱名
Bill Belichick

Bill Belichick (født 16. april 1952 i Nashville, Tennessee) er en træner i amerikansk fodbold for New England Patriots i NFL. I 1991 blev Bill Belichick ansat som cheftræner for Cleveland Browns, hvilket var hans første job som cheftræner efter 17 år som assisterende træner. Sit nuværende job fik han i 2000, hvorefter han har ledt the Patriots til sejr i Super Bowl XXXVI, XXXVIII og XXXIX samt et nederlag i Super Bowl XLII.

Eksterne henvisninger 

Personer fra Nashville
Amerikansk fodbold-trænere
New England Patriots
Nassour Ouaido

Nassour Guelendouksia Ouaido (født 1947) er en politiker fra Tchad, der i perioden 17. maj 1997-13. december 1999 var premierminister i Tchad. Han var i 2002 til 2011 formand for landets Nationalforsamling og fra 2012 til 2013 generalsekretær for De centralafrikanske staters økonomiske fællesskab.

Eksternt link 
 Africa Database

Politikere fra Tchad
Neil Lennon

Neil Francis Lennon (født 25. juni 1971 i Lurgan, Nordirland) er en ikke længere aktiv nordirsk fodboldspiller, som i sin aktive karriere spillede for klubber som engelske Leicester City og skotske Celtic.

Han er i dag manager for Hibernian F.C.

Fodboldspillere fra Nordirland
Fodboldspillere fra Manchester City F.C.
Fodboldspillere fra Crewe Alexandra F.C.
Fodboldspillere fra Leicester City F.C.
Fodboldspillere fra Celtic F.C.
Fodboldspillere fra Nottingham Forest F.C.
Fodboldspillere fra Wycombe Wanderers F.C.
Thubten Gyatso

Thubten Gyatso (12. februar 1876 – 17. december 1933) var den 13. inkarnation af Dalai Lama. Han blev fundet af den 10. inkarnation af Panchen Lama, Tenpai Wangchuk, i 1878. Efter Thubten Gyatsos død varede det syv år, før den nuværende Dalai Lama blev fundet.

Buddhisme
Personer fra Tibet
Kuurne-Bruxelles-Kuurne

Kuurne-Bruxelles-Kuurne (nederlandsk: Kuurne-Brussel-Kuurne) er et vigtig årligt endagsløb i Belgien. Det går mellem Bruxelles og Kuurne i Flandern og køres sidste søndag i februar eller første i marts, dagen efter Omloop Het Nieuwsblad. Løbet blev første gang arrangeret i 1945 og siden 2020 har det været rangeret som 1.Pro og er en del af UCI ProSeries.

Vindere

Eksterne links
Officielle side

 
Etableret i 1945
Gammel Vejlby Kro

Gammel Vejlby Kro var en gourmetrestaurant i Vejlby i Risskov, Århus.
	 
Kroen var optaget i Gastronomy Denmark. Kroen var ejet og drevet af kokken Lasse David Povlsen, der bl.a. er kendt fra Prins Ferdinand i Århus og Kong Hans Kælder i København. I 2009 gik kroen konkurs.

Bygningens historie 

Bygningen er fredet og fra år 1860, hvor den oprindeligt blev brugt som skole for byens børn.

Datidens lokale havde i 1858 besluttet sig for, at de ville have en ny skole. På to år blev skolen bygget, og stod altså klar i 1860. Skolen blev bygget i sten og malet i en "Skagens-gul"-lignende farve.

I den opførte bygning var der plads til en lærerbolig i vestenden, to skolestuer i østendens, og desuden var der plads til at huse anden- og tredjelærerne, som begge blev ansat få år efter.

På bygningens gavl står der:

OPBYGT 1860AFVEJLBYE COMUNE

I en lang årrække stod bygningerne tomme og blev først i 90'erne indrettet til restaurant og selskabslokaler.

Kilder 
 Vejlby Lokalhistoriskforening

Noter 

Aarhus' historie
Restauranter i Aarhus
Ophørt i 2009
A-2 (undervandsbåd)

A-2 var en undervandsbåd i den norske marine fra 1913 til den overgav sig til tyske styrker i Oslofjorden den 9. april 1940 efter at være blevet skadet af miner. Siden blev ubåden overtaget af besætningen igen, men blev 12. april samme år efterladt som vrag ved Teie undervandsbådshavn ved Tønsberg.

A-2 blev bestilt sammen med to søsterskibe den 11. maj 1911. Samtidig med overtagelsen af A-2 blev Kobben, Norges første ubåd, omdøbt A-1. Ubåden deltog i neutralitetsvagten under 1. verdenskrig. Den 9. april 1940 blev ubåden, til trods for sin høje alder, udrustet og sendt ud i Oslofjorden. Lidt efter klokken 04:00 blev der observeret to minestrygere fra A-2, og båden dykkede. De tyske minestrygere havde opdaget A-2, og affyrede flere undervandsbomber over ubådens omtrentlige position. Angrebet førte til skader på ubåden, som måtte dykke op. Besætningen blev taget til fange af tyskerne, men blev siden sluppet fri. Ubåden drev uden mandskab, med tyske marineflag, ind mod Vallø – hvor den 10. april blev overtaget af en del af besætningen, og sejlet til Teie. 12. april blev ubåden efterladt som vrag.

Litteratur 
 Viceadmiral C. Sparre (red.) (opplysninger hentet fra Fartøier, af kommandørkapt. Chr. Blom, underdirektør ved marinens hovedværfts skibsbyggeri): Norges Sjøforsvar 1814-1914 Aschehoug 1914.
 Marius Thomassen: 90 år under rent norsk orlogsflagg, s. 83.

Krigsskibe fra Norge
Undervandsbåde
Skibe fra 2. verdenskrig
Kulturhuset Islands Brygge

Kulturhuset Islands Brygge er et kulturhus på Islands Brygge på vejen Islands Brygge midt i Havneparken. 

Kulturhuset Islands Brygge har over 300 kulturelle arrangementer om året  herunder koncerter, danseaftener, teater, loppemarkeder, fællesspisning og børnekultur. Husets lokaler kan lejes til møder, konferencer, selskaber og forskellige typer af aktiviteter som yoga, rytmik og gymnastik.  

Kulturhuset blev bygget i 2000 som en erstatning for det nedrevne kulturhus Gimle, som lå på Ny Tøjhusgrunden. Huset er tegnet af arkitektfirmaet Fogh og Følner Arkitektfirma ApS, som vandt arkitektkonkurrencen udskrevet af KUC. 

Kulturhuset Islands Brygge er en del af kulturenheden Kultur og Idræt Christianshavn - Vestamager i Kultur- og Fritidsforvaltningen, Københavns Kommune.

Referencer

Eksterne link 
 Kulturhusets hjemmeside

Islands Brygge
Bygninger, konstruktioner og anlæg i Københavns Kommune
Kulturcentre i Danmark
Bob Ramsing

Preben Bob Ramsing (17. januar 1923 i Aarhus – 16. januar 1998) var en dansk journalist, forfatter og modstandsmand.

Bob Ramsing var under krigen medlem af modstandsgruppen Holger Danske, hvilket han beskrev i sin sideløbende forfatterkarriere. Hvad han lavede i Holger Danske er beskrevet i bogen  (skrevet sammen med Gunnar Dyrberg, oprindeligt udgivet under deres dæknavne, Bob og Herman).

Han har desuden arbejdet som manuskriptforfatter til flere film og medvirket som vært i flere tv-programmer.

Bob Ramsing var søn af afdelingschef ved Politiken Jens Ditlev Ramsing og hustru Gudrun Christensen. Han blev den 3. februar 1946 gift med Aase Elvius Holm.

Ekstern henvisning 
 

Journalister fra Danmark
Selvbiografer fra Danmark
Manuskriptforfattere fra Danmark
Personer fra Aarhus
Danskere i 1900-tallet
Medlemmer af Holger Danske
Dansksprogede forfattere fra Danmark
Ninja Game

Ninja Game, (N, eller N-game) er et flashspil, udviklet af Metanet Software i 2004.

Spillet er i 2D, med i alt 100 episoder af hver fem små baner. Der er også mulighed for at lave sine egne baner. 

I spillet styrer man den lille ninja, N, igennem et univers af vægklatreri, guld, små røde miner og forskellige sorte robotter, der på forskellig vis forsøger at dræbe N.

Computerspil fra 2005
Platformspil
Linux-spil
Macintosh-spil
Windows-spil
Bahnhof Berlin-Charlottenburg

Berlin-Charlottenburg er en banegård beliggende i området Charlottenburg i bydelen Charlottenburg-Wilmersdorf i det vestlige Berlin, Tyskland. Stationen bruges af S-Bahn-linjerne S5, S7, S75 og S9, ligesom Deutsche Bahns regionaltog standser på stationen.

Berlin-Charlottenburg blev åbnet 7. februar 1882 som den vestlige endestation på Berlins Stadtbahn. Den gamle banegårdsbygning blev ødelagt under 2. verdenskrig og blev genopbygget efter krigen. De den nærliggende Wilmersdorfer Straße blev omdannet til gågade, blev banegårdsbygningen revet ned og genopført. Den nye bygning, der stadig er i brug, åbnede 6. juli 1971.

Under den kolde krig var stationen endestation for det britiske militærtog ("The Berliner"), der transporterede militære og diplomatiske passagerer gennem DDR til Braunschweig i Vesttyskland.

Det første S-Bahn-tog, som BVG satte i drift, startede fra Berlin-Charlottenburg 9. januar 1984.

Charlottenburg
S-Bahn

S-Bahn (forkortelse for Stadtbahn, ("stadsbane/bybane") er navn på flere nærbanesystemer i tysktalende lande.

Det vides ikke med fuldstændig sikkerhed hvoraf ordet S-Bahn kommer. Først blev betegnelsen Stadtschnellbahn brugt i Berlin i 1928-1929 med det malede logo med "SS-Bahn" på Hallensee Station i Berlin. 1. december 1930 blev betegnelsen S-bahn (Stadtbahn) første gang indført sammen med det logo man stadig bruger i Tyskland med et hvidt S på grøn baggrund. 

Der er S-Bahn i følgende byer:

S-Bahn Berlin
S-Bahn Dresden
S-Bahn Graz
S-Bahn Hamburg
S-Bahn Innsbruck
S-Bahn München
S-Bahn Rhein-Main (Frankfurt, Mainz, Wiesbaden m.fl.)
S-Bahn Salzburg
S-Bahn Steiermark
S-Bahn Wien

Se også 
S-tog
U-Bahn

Referencer 

Jernbanetransport i Tyskland
Jernbanetransport i Østrig
Jernbanetransport i Schweiz